ΚΕΝΤΡΟ ΕΛΕΓΧΟΥ & ΠΡΟΛΗΨΗΣ ΝΟΣΗΜΑΤΩΝ (ΚΕ.ΕΛ.Π.ΝΟ.)

ΥΠΟΥΡΓΕΙΟ ΥΓΕΙΑΣ & ΚΟΙΝΩΝΙΚΗΣ ΑΛΛΗΛΕΓΓΥΗΣ

Προστασία από τα κουνούπια

·	Πώς να αποφύγω τα τσιμπήματα κουνουπιών

o	Χρήση  εντομοαπωθητικών  στο  ακάλυπτο  δέρμα  και  πάνω από  τα  ρούχα.  Χρησιμοποιούνται  δραστικές  ουσίες,  μεταξύ των	οποίων		το	DEET	(Ν,Ν	διεθυλο-μετα-τολουαμίδη), ικαριδίνη  ή  πικαριδίνη  (Picaridin  (KBR  3023))  και  φυσικές ουσίες  όπως  αιθέρια  έλαια  ευκαλύπτου  (που  όμως  έχουν σχετικά	  μειωμένη	 εντομοαπωθητική	δράση).		Ο	χρόνος δράσης  των  εντομοαπωθητικών  ουσιών  κυμαίνεται  από  1 έως  4-5  ώρες,  ανάλογα  με  την  περιεκτικότητα  σε  δραστική ουσία.	Για		τα	 εντομοαπωθητικά	που	περιέχουν		DEET προτιμώνται   τα   σκευάσματα   με   συγκέντρωση   30-50%   για τους   ενήλικες   και   10-30%   για   τα   παιδιά.   Δεν   υπάρχει αντένδειξη	για	τη	χρήση	σε	 εγκύους	 και	θηλάζουσες μητέρες, ενώ δεν συστήνεται η χρήση τους στα βρέφη μέχρι
2	μηνών.	Τα	εντομοαπωθητικά	προϊόντα	 πρέπει	 να επαλείφονται	 μετά		τα	αντιηλιακά,		και	δεν	   πρέπει	 να έρχονται σε επαφή με το στόμα, τα μάτια και το βλεννογόνο της		μύτης.		Σε		όλες		τις	περιπτώσεις,	πρέπει	να ακολουθούνται οι οδηγίες του κατασκευαστή.

o	Χρήση εντομοκτόνων  στον αέρα.  Περιέχουν πυρεθρινοειδή
(π.χ.   περμεθρίνη),   ουσίες   που   προσβάλλουν   το   νευρικό σύστημα	των	εντόμων	και	τα	αποπροσανατολίζουν. Κυκλοφορούν   στο  εμπόριο  στις  εξής  μορφές:	αερόλυμα
(αεροζόλ),	ταμπλέτες,	εξατμιζόμενο	διάλυμα,	σπιράλ
(«φιδάκια»)   κλπ.   Πρέπει	να   τηρούνται   οι   οδηγίες   του κατασκευαστή. Δεν πρέπει να εφαρμόζονται στο δέρμα.

o	Προσοχή   κατά   τις   σημαντικότερες   ώρες   έκθεσης   στα τσιμπήματα.	Τα	περισσότερα	είδη	κουνουπιών	που μεταφέρουν   τον   ιό   τσιμπούν   από   το   σούρουπο   μέχρι   το χάραμα.

o	Χρήση κατάλληλων ενδυμάτων. Ρούχα που καλύπτουν όσο περισσότερο	γίνεται	το	σώμα	(μακριά	μανίκια	και

ΚΕΝΤΡΟ ΕΛΕΓΧΟΥ ΚΑΙ ΠΡΟΛΗΨΗΣ ΝΟΣΗΜΑΤΩΝ	1
Τμήμα Επιδημιολογικής Επιτήρησης και Παρέμβασης www.keelpno.gr

παντελόνια). Πιο αποτελεσματικά είναι τα ανοιχτόχρωμα και φαρδιά ρούχα.

·	Πώς να αποφύγω τα κουνούπια στο σπίτι

o	Αντικουνουπικά   πλέγματα   (σίτες   που   εμποδίζουν την   δίοδο   κουνουπιών)  στα   ανοίγματα   του   σπιτιού   (π.χ. παράθυρα,  φεγγίτες,  αεραγωγοί	τζακιού)  και  περιοδικός έλεγχος και συντήρησή τους.

o Χρήση  κουνουπιέρας	σε  περιοχές  με  μεγάλη  πυκνότητα κουνουπιών  ή  σε  περιπτώσεις  που  αντενδείκνυται  η  χρήση άλλων	προστατευτικών	μέσων	(όπως	χρήση εντομοαπωθητικών   από   θηλάζουσες   μητέρες   και   βρέφη). Είναι   πιο   αποτελεσματικές,   όταν   είναι   εμβαπτισμένες   σε εντομοαπωθητικό.

o Απομάκρυνση  του  στάσιμου  νερού  από  λεκάνες,  βάζα, γλάστρες,  παλιά  λάστιχα,  υδρορροές  και  άλλα  μέρη  του κήπου,   ώστε   να   μην   έχουν   πρόσβαση   τα   κουνούπια   σε λιμνάζοντα   νερά   που   αποτελούν   σημεία   εναπόθεσης   των αυγών   τους.   Σημειώνεται   ότι   ακόμα   και   το   έδαφος   που παραμένει	για	μεγάλα	διαστήματα	υγρό	μπορεί	να αποτελέσει σημείο εναπόθεσης αυγών.

o Χρήση  ανεμιστήρων  ή  κλιματιστικών.  Ο  δροσερός  αέρας μειώνει  τη  δραστηριότητά  των  κουνουπιών,  αλλά  δεν  τα σκοτώνει. Η χρήση ανεμιστήρων (ιδίως οροφής) δυσχεραίνει την προσέγγιση των εντόμων.

o Καλό  κούρεμα  γρασιδιού,  θάμνων,  φυλλωσιών  (σημεία που βρίσκουν καταφύγιο ενήλικα κουνούπια.

o Χρήση  λαμπτήρων  κίτρινου  χρώματος  για  το  φωτισμό εξωτερικών χώρων (προσελκύουν λιγότερο τα κουνούπια).

ΚΕΝΤΡΟ ΕΛΕΓΧΟΥ ΚΑΙ ΠΡΟΛΗΨΗΣ ΝΟΣΗΜΑΤΩΝ	2
Τμήμα Επιδημιολογικής Επιτήρησης και Παρέμβασης www.keelpno.gr